Eesti Kultuurkapitali Kujutava Kunsti Sihtkapital
Eesti Kultuurkapitali Kujutava(te) Kunsti(de) Sihtkapital (lühend KKSK) oli aastatel 1923–1940 tegutsenud Eesti Kultuurkapitali üks kuuest osakonnast (sihtkapitalist). KKSK tegevust juhtis Kujutava(te) Kunsti(de) Sihtkapitali Valitsus (lühend KKSKV). KKSKV eestvõttel korraldati mitu kunstinäitust Eestis ja välismaal. KKSKV toetas eriti silmapaistvaid kunstnikke toetuste, täiendus- ja õppestipendiumidega. KKSKV juurde moodustati ka KKSKV esinduskogu.